open-index/open-wikipedia-markdown huggingface dataset:
Tää tojota ei lähe liikkeelle

**Tää tojota ei lähe liikkeelle** on Arja Tiaisen kirjoittama runokokoelma. Kokoelmassa on yhteensä 75 sivua. Runokokoelma ilmestyi WSOY:n kustantamana 2006.

Teos sisältää autorunoja, joissa nainen pinnistelee eteenpäin autojen ja miesten maailmassa. Paikoin Tiainen viittaa runoissa itseensä, ja hän on toisaalla kertonut yrittäneensä saada ajokorttia kaksikymmentä vuotta.

## Lähteet

## Aiheesta muualla
* Kiiltomato.net
* Koottuja kritiikkipaloja WSOY
Krst Pod Triglavom-Baptism

**Krst pod Triglavom – Baptism Below Triglav** on Laibach-yhtyeen viides albumi. Se sisältää musiikkia Neue Slowenische Kunstin samannimisestä teatteriesityksestä. *Hostnik*-kappale on ainoastaan albumin LP-versioilla. 

## Kappaleet
**819–822**
# Hostnik
# Jezero (suom. Meri)
# Valjhun (Metsämaa)
# Delak
# Koža (Nahka)
**1095–1270**
# Jägerspiel (Jääkärilaulu)
# Bogomila - Verführung (Bogomila - viettelys)
# Wienerblut (Wienin veri tai Wienin henki)
**1961–1982**
# Črtomir
# Jelengar
# Apologija Laibach
**1983–1987**
# Herzfeld
# Krst (Kaste)
# Germania
# Rdeči Pilot (Punainen lentäjä)

*Hostnik*- ja *Apologija Laibach* -kappaleiden sanoitus Tomaž Hostnik. *Hostnik*-kappaleen musiikki on Kraftwerk-yhtyeen kappaleesta *Ohm Sweet Ohm*. *Wienerblut* on Johann Strauss nuoremman sävellys. Graeme Revell on sovittanut kappaleen *Germania*. Kaikki muut kappaleet ovat Laibachin tekemiä. Kappaleet on nauhoitettu ja miksattu studio Tivolissa Ljubljanassa joulukuussa 1985 ja tammikuussa 1986.
Walter Schirra

**Walter "Wally" Marty Schirra, Jr** (12. maaliskuuta 1923 Hackensack, New Jersey &ndash; 3. toukokuuta 2007 La Jolla, Kalifornia) oli yksi seitsemästä alkuperäisestä Mercury-avaruusohjelman astronautista. Schirra oli ainoa astronautti, joka lensi Yhdysvaltain kolmessa ensimmäisessä avaruusohjelmassa: Mercuryssä, Geminissä ja Apollossa. Schirralle kirjattiin 295 tuntia ja 15 minuuttia avaruudessa.

Schirra kuoli sydänkohtaukseen 84-vuotiaana vuonna 2007. Schirra oli naimisissa kuolemaansa saakka Josephine Cook Fraserin kanssa. Pariskunnalla oli kaksi lasta.

## Avaruuslennot

* Mercury-Atlas 8 "Sigma 7" (1962)
* Gemini 6 (1965)
* Apollo 7 (komentaja, 1968)

## Elokuvissa
* Elokuvassa *[[Valiojoukko (elokuva)|Valiojoukko]]* () 1983) Schirraa esittää Lance Henriksen.
* Minisarjassa *[[Avaruuden sankarit]]* (myös nimellä *Operaatio: Kuu*, ) (1998) Schirraa esittää Mark Harmon.

## Aiheesta muualla

* Viralliset kotisivut  
* Henkilökuva NASA:n sivuilla
Jericho

**Jericho** on CBS Paramount Network Televisionin tuottama post-apokalyptinen toiminnallis-draamallinen televisiosarja, joka kertoo elämästä ydintuhon jälkeisessä maailmassa. Sen toimeenpanevat tuottajat ovat Jon Turteltaub, Stephen Chbosky ja Carol Barbee.

## Tuotanto
Jerichoa on tehty kaksi tuotantokautta. Ensimmäisen tuotantokauden päättyessä toukokuussa 2007 sarja ehdittiin jo lopettaa, mutta 6. kesäkuuta 2007 CBS ilmoitti ostaneensa seitsemän lisäjaksoa vuodelle 2008 optiolla sarjan jatkamiselle lisäjaksojen jälkeenkin, mikäli ohjelma saa lisää katsojia. Sarjan viimeinen jakso (tuotantokausi 2, jakso 7) esitettiin Yhdysvalloissa 25. maaliskuuta 2008.

Nelonen aloitti sarjan esittämisen 22. elokuuta 2007. Sarjan esitysaika oli 22.00.

## Tarina
Sarja keskittyy pieneen Jerichon kaupunkiin Kansasissa. Ensimmäisessä jaksossa kylän asukkaat näkevät läheisestä Denverin kaupungista kohoavan sienipilven. Myöhemmin selviää, että lukuisissa Yhdysvaltain kaupungeissa on räjäytetty ydinpommeja. Myöhemmin EMP tuhoaa kaikki elektroniset laitteet. Modernit tietoliikenneyhteydet katkeavat eikä tietoa ole saatavilla siitä, kuka on iskujen takana tai mitä on odotettavissa.

Keskeisiä teemoja sarjassa ovat yhteisöllisyyden ja suoran oman edun tavoittelun rajankäynti, kun resurssit ovat hyvin rajallisia. Myös perhedynamiikkaa käsitellään paljon. Tarinan keskiössä on Jake Green, pormestari Johnston Greenin poika, joka palaa yllättäen oltuaan monta vuotta erossa perheestään. Sarjassa on toimintaa, mutta se on kokonaisuudeltaan draamapainotteinen.

## Näyttelijät

## Aiheesta muualla
* Viralliset sivut
* Jericho-fanien yhteisö
Hirvensalon kirkko

**Hirvensalon kirkko** (vanha) oli Turun Hirvensalon saaren Moikoisissa sijaitsevaan seurakuntakeskukseen kuuluva kirkkotila. Rakennus valmistui vuonna 1962, ja sen suunnitteli arkkitehti Pekka Pitkänen.

Hirvensalon kirkon urut olivat vuodelta 1978 ja ne olivat Veikko Virtasen rakentamat.

Hirvensalon seurakuntakeskus on purettu kosteusongelmien vuoksi. Uusi rakennus kirkkosaleineen on tarkoitus saada käyttöön syksyllä  2026.

## Lähteet

## Aiheesta muualla
*Tietoa kirkosta Turun ja Kaarinan seurakuntayhtymän kotisivulla
Mike Bailey

**Michael Bailey** (s. 27. helmikuuta 1942 Wisbech, Cambridgeshire) on entinen englantilainen jalkapalloilija ja jalkapallovalmentaja.

Mike Bailey pelasi Gorlestonin amatöörijoukkueessa ennen kuin 16-vuotiaana siirtyi kesällä 1958 Charltoniin. Maaliskuussa 1959 hän allekirjoitti seuran kanssa ammattilaissopimuksen ja pelasi ensiottelunsa lontoolaisjoukkueessa seuraavana kaudella (1959/1960). Baileyn ensiesitys oli ikimuistoinen siinä mielessä, että ottelussa Plymouth Argylea vastaan hänen piti vartioida Plymouthin Wilf Carteria, joka viimeisteli ottelussa viisi maalia. Ottelu päättyi Plymouthin 6–4 voittoon.

1960-luvulla Bailey nousi Charltonin kapteeniksi ja pelatessaan siellä hän edusti Englantia viidessä alle 23-vuotiaiden maaottelussa ja kahdessa A-maaottelussa Yhdysvaltoja ja Walesia vastaan 1964. Lupaavasti alkanut maajoukkueura päättyi kuitenkin alkuunsa hänen loukkaantuessa pahasti lokakuussa 1964 murtaessaan jalkansa ottelussa Middlesbroughia vastaan. Bailey ehti pelata Charltonissa kaikkiaan 169 ottelua ennen maaliskuussa 1966 tapahtunutta siirtoa Wolverhampton Wanderersiin siirtosumman ollessa 40&nbsp;000 puntaa.

Bailey aloitti pitkän uransa Wolvesissa 12. maaliskuuta 1966 kotiottelussa Southamptonia vastaan ja oli joukkueen kantavia voimia Wanderersissa kaudella 1966/67, kun joukkue nousi 1. divisioonaan. 1974 hän toimi joukkueen kapteenina Liigacupin finaalissa Manchester Cityä vastaan. Kesään 1977 mennessä Bailey oli edustanut Wolverhamptonia 436 ottelussa, joissa teki 25 maalia.

1977 Bailey siirtyi NASL-sarjaan Minnesota Kicks-joukkueeseen 15&nbsp;000 punnan siirtosummalla. Myöhemmin hän toimi Hereford Unitedin pelaaja-valmentajana ja lopetettuaan peliuransa palasi Charltoniin toimien joukkueen valmentajana vuosina 1979–1981. Kaudella 1980/1981 hän nosti joukkueen 2. divisioonaan ja siirtyi sitten Brightonin valmentajaksi. Brightonissa hän valmensi joukkueen kaudella 1981/1982 sen kaikkien aikojen parhaimpaan liigasijoitukseen Brightonin sijoittuessa ylimmän sarjaportaan lopputaulukossa sijalle 13.
Lukas Ammann

**Lukas Ammann** (29. syyskuuta 1912 Basel – 3. toukokuuta 2017 München) oli sveitsiläinen näyttelijä. Suomessa esitetyistä elokuvista hänellä oli rooli elokuvassa *Nuorten tyttöjen hieromalaitos* (*Massagesalon der jungen Mädchen*, 1972). 

Ammann asui Münchenissä.

## Lähteet
Joe Sutter

**Joseph F. ”Joe” Sutter** (21. maaliskuuta 1921 Seattle, Washington – 30. elokuuta 2016) oli yhdysvaltalainen lentokonesuunnittelija. Hän suunnitteli Boeing 747:ää ja muita Boeingin koneita. Smithsonian Air and Space Magazine on kutsunut Sutteria ”747:n isäksi”.

Sutter syntyi Seattlessa ja kasvoi Boeingin Seattlen tehtaan läheisyydessä. Hän oli sukujuuriltaan slovenialainen: hänen isänsä Franc Suhadolc (1879–1945) oli kotoisin Dobrovasta ja tuli Amerikkaan kultaryntäyksen aikoihin. Sutter opiskeli Washingtonin yliopistossa Seattlessa ja suoritti lentokonesuunnittelun alemman korkeakoulututkinnon vuonna 1943.

Vuonna 1940 Sutter sai kesätöitä Boeing Plant 2:lta opiskellessaan lentokonesuunnittelua Washingtonin yliopistossa. Lopulta hänestä tuli ”Boeing 747:n isä”, kun hän suunnitteli 747:n 1960-luvulla. Boeingin uransa lisäksi Sutter palveli Yhdysvaltain merivoimien hävittäjäsaattueessa toisessa maailmansodassa.

## Teoksia

* Joe Sutter & Jay Spenser: *747: Creating the World's First Jumbo Jet and Other Adventures from a Life in Aviation.* Smithsonian, 2006.  

## Lähteet

## Aiheesta muualla
*Joe Sutterin haastattelu ja kuva – Boeing Blog. Randy's Journal 16.8.2006
Yalovan maakunta

**Yalovan maakunta** on maakunta pohjois-Turkissa Marmaranmeren rannalla. Maakunnan pääkaupunki on Yalova. Yalovan maakunta on jaettu kuuteen piirikuntaan:

* Altınova
* Armutlu
* Çiftlikköy
* Çınarcık
* Termal
* **[[Yalova]]**

Yalovan maakunnan pinta-ala on 847 km². Vuoden 2015 lopussa arvioitu väkiluku oli 233&nbsp;000.

## Lähteet
Mars Global Surveyor

**Mars Global Surveyor** (MGS) oli yhdysvaltalainen NASA:n Jet Propulsion Laboratoryn kehittämä miehittämätön avaruusluotain jonka tehtävänä oli havainnoida Marsia. 

Luotain laukaistiin 7. marraskuuta 1996 Cape Canaveral Air Force Stationista Floridasta Delta II -kantoraketilla kun noin 20 vuotta oli kulunut amerikkalaisten aikaisemmasta Mars-luotaimesta Viking 2:sta. Luotain saavutti Marsin 300 päivän kuluttua 11. syyskuuta 1997 matkattuaan noin 750 miljoonaa kilometriä.

Saapumisen jälkeen luotaimen hyvin elliptistä kiertorataa (ylin piste 54&nbsp;000 km) säädettiin puolitoista vuotta. Luotaimen ensisijaista kartoitustehtävää varten suunniteltu kiertorata noin 378 kilometrin korkeudessa saavutettiin maaliskuussa 1999. Kiertoradan säätäminen suoritettiin jarruttamalla luotainta käyttämällä hyväksi Marsin ylemmän kaasukehän heikkoa ilmanvastusta.

Luotain saavutti ensisijaisen tehtävänsä lopun tammikuussa 2001. Marraskuun alussa 2006 luotaimen suorittaessa kolmatta jatkotehtäväänsä, lennonjohto menetti ohjauskyvyn luotaimeen. Tähän vaikutti luotaimeen ladattu virheellinen  ohjelmistopäivitys. NASA julisti onnistuneen tehtävän, jonka aikana oli muun muassa saatu tarkkoja kuvia Marsista, virallisesti päättyneeksi tammikuussa 2007.

## Lähteet

## Aiheesta muualla

* 
* 
* 
* 
*
Tom Barrasso

**Thomas Patrick Barrasso** (s. 31. maaliskuuta 1965 Boston, Massachusetts, Yhdysvallat) on entinen jääkiekkomaalivahti. Hän oli aikoinaan yksi NHL:n parhaista maalivahdeista. Taustaltaan hän on amerikanitalialainen. 

## Ura
Barrassoa pidettiin nuorena yhtenä suurimmista amerikkalaisista maalivahtilupauksista. Buffalo Sabres valitsi hänet numerolla 5  1983. Hän siirtyi suoraan NHL:ään kulkematta yliopistosarjan kautta ja ylitti kaikkien odotukset. Tulokaskaudellaan hän voitti Calder Trophyn ja Vezina Trophyn. Sabres myi Barrasson vuonna 1988 Pittsburgh Penguinsiin, jossa hän voitti kaksi Stanley Cupia, 1991 ja 1992.

Barrassolta jäi luokkaantumisen vuoksi kaksi seuraavaa kautta melkein kokonaan sivuun, mutta hän palasi ja hänestä tuli ensimmäinen yhdysvaltalainen maalivahti, joka on saavuttanut yli 300 voittoa NHL:ssä.

Vuonna 2000 Barrasso myytiin Ottawa Senatorsiin, jossa hän menestyi kohtalaisesti. Kaudella 2000–2001 hän piti välivuoden ja palasi sitten Carolina Hurricanesin kokoonpanoon. Lyhyiden pestien Ottawassa, Carolinassa ja Torontossa jälkeen hän lopetti uransa vuonna 2003. Hän allekirjoitti sopimuksen Pittsburgh Penguinsin kanssa samana päivänä kuin ilmoitti lopettavansa, jotta hän voisi lopettaa uransa Penguinsin pelaajana.

## Palkinnot
*1984: Calder Trophy
*1984: Vezina Trophy
*1985: William M. Jennings Trophy
*1991 & 1992 Stanley Cup -mestari
*2002 olympiahopeaa
*2023 Hockey Hall of Fame

## Ennätykset
*Toiseksi eniten NHL voittoja saanut amerikkalainen maalivahti – 369
*Eniten syöttöpisteitä saanut maalivahti NHL:ssä – 48
*Eniten pisteitä saanut maalivahti NHL:ssä – 48

## Lähteet
Tanssiteatteri Eri

**Tanssiteatteri ERI** on Turussa toimiva tanssiteatteri. Sen perustivat vuonna 1989 tanssija-koreografit Tiina Lindfors, Lassi Sairela ja Eeva Soini. Teatterilla vuosittain noin 130 esitystä, joista kantaesityksiä on 3–4. Ohjelmistossa on ollut yhteensä yli sata teosta.

ERI on esiintynyt ulkomailla muun muassa Pohjoismaissa, Baltian maissa, Venäjällä, Valko-Venäjällä, Unkarissa, Romaniassa, Saksassa, Ranskassa, Belgiassa, Italiassa, Espanjassa, Itävallassa, Kreikassa, Turkissa, Beninissä, Yhdysvalloissa ja Japanissa.

Vuonna 1992 Tanssiteatteri Eri sai Turun ja Porin läänin taidepalkinnon ja vuonna 1995 opetus- ja kulttuuriministeriön myöntämän Suomi-palkinnon. Vuonna 2009 teatteri sai Turun teatterikerhon Naamio-tunnustuspalkinnon ja vuonna 2013 Varsinais-Suomen liiton myöntämän Aurora-mitalin. Lisäksi ryhmän jäsenille on myönnetty lukuisia henkilökohtaisia tunnustuksia.

## Lähteet

## Aiheesta muualla
* Teatterin verkkosivu
Kolmiapila

**Kolmiapila** on vuonna 1953 ensi-iltansa saanut suomalainen episodielokuva, joka muodostuu kolmesta episodista: ”Marjan tarina”, ”Onnellinen perhe” ja ”Eevan kertomus”. Ohjaajista Kyllikki Forssell on kaikkien aikojen kolmas suomalaisen näytelmäelokuvan naisohjaaja. Ohjaustyö jäi kuitenkin Forssellin ainoaksi. Elokuvan muut ohjaajat ovat Roland af Hällström ja Esko Töyri.

Elokuvan teemana ovat vanhemmuuden ja lapsettomuuden aiheuttamat ongelmat ja niiden ratkaisut. Ensimmäinen episodi on tehdastyöläisen karu tarina, toinen lastaan jumaloivien vanhempien komediamuotoinen kertomus ja kolmannessa kerrotaan, kuinka laulajatähti viettelee kiltin tytön.

## Näyttelijät

## Vastaanotto

Kriitikko Arto Pajukallio pitää elokuvaa kiinnostavana puheenvuorona ajalta, jolloin sateenkaariperheet ja sinkkuvanhemmat olivat tuntemattomia käsitteitä, *Tv-maailman* 19/2011 kriitikko pitää ilmaisua saarnaavana ja paatoksellisena.

## Lähteet

## Aiheesta muualla
*
Betel-kirkko (Turku)

**Betel-kirkko** on Turun keskustassa VII kaupunginosassa sijaitseva kirkkorakennus. Se on ollut vuodesta 1984 Turun adventtiseurakunnan käytössä. Vuodesta 2013 kirkkoa käyttää myös Suomen evankelisluterilaiseen lähetyshiippakuntaan kuuluva Pyhän Paavalin luterilainen seurakunta.

Kirkko valmistui jugendtyyliin Frithiof Strandellin suunnittelemana vuonna 1906 alun perin ns. Hannulan herätyksestä syntyneen Turun Lähetysyhdistyksen käyttöön. Myöhemmin kirkkoa ja sen ympäristöä muutettiin Erik Bryggmanin vuonna 1927 tekemän suunnitelman mukaisesti. Kirkkoon muun muassa rakennettiin Bryggmanin suunnittelema funktionalistinen kellotorni.

Itse kirkko on lähes kokonaan tavallisilta jalankulkijoilta piilossa. Viime vuosina on kuitenkin ehdotettu kirkon ohi Yliopistonkadulta Puutarhakadulle kulkevan väylän avaamista jalankulkijoille, mikä mahdollistaisi sen, että ihmiset pääsisivät ihailemaan kirkkoa paremmin. Betel-kirkko on mukana valtakunnallisesti merkittävien rakennettujen kulttuuriympäristöjen listalla.

Betel-kirkon takana sijaitsee Lutherin kirkko, jonka sisäänkäynti on Puutarhakadulta. Kirkkoja yhdistää Yliopistonkadulta Puutarhakadulle kulkeva kävelytie.

## Lähteet

## Aiheesta muualla
* Aimo Helmisen kirjoittamaa tietoa Betel-kirkosta
Perkins Bass

**Perkins Bass** (6. lokakuuta 1912 – 25. lokakuuta 2011) oli yhdysvaltalainen poliitikko. Hän istui Yhdysvaltain edustajainhuoneessa New Hampshiresta neljä kautta vuosina 1955–1963. Entinen kansanedustaja Charles Foster Bass on hänen poikansa, ja hänen isänsä Robert P. Bass toimi 1910-luvulla New Hampshiren kuvernöörinä. 

Bass valmistui vuonna 1934 Dartmouth Collegessa ja lähti sen jälkeen Harvard Law Schooliin. Hän toimi lakimiehenä ja palveli toisessa maailmansodassa Yhdysvaltain ilmavoimissa Aasiassa. 

Istuttuaan neljä kautta edustajainhuoneessa Bass pyrki vuonna 1962 epäonnistuneesti Yhdysvaltain senaattiin. Bass oli puoluekannaltaan republikaani.

## Lähteet
Paukku

**Paukku** tarkoittaa seuraavia:
* Paukku, suomalainen miinavene
* paukku, annos väkevää alkoholijuomaa
* Vanha Paukku, kulttuurikeskus Lapualla, jossa järjestetään vuosittain Vanhan Paukun festivaali
* Hämeenlinnan Paukku, pesäpalloseura

## Sukunimi
* Jesse Paukku (s. 1994), suomalainen jääkiekkoilija
* Jorma Paukku (1945–2016), suomalainen diplomaatti ja ulkoasiainneuvos
* Juho Paukku (s. 1986), tennispelaaja
* Reijo Paukku (s. 1942),  suomalainen teatterialan monitoimihenkilö
* Timo Paukku (s. 1961/1962), suomalainen tiedetoimittaja ja tietokirjailija

### Fiktiossa
* Donna Paukku, hahmo samannimisessä televisiosarjassa
* kauppaneuvos Paukku, hahmo televisiosarjassa *Hyvät Herrat*.
BRP

**BRP** voi tarkoittaa jotakin seuraavista:

*Basic Role-Playing, roolipelijärjestelmä
*Bombardier Recreational Products, kanadalainen yhtiö, jolla on suomalainen tytäryhtiö BRP Finland
*British Racing Partnership, Formula 1 -talli
Opus Dei (albumi)

**Opus Dei** on Laibach-yhtyeen neljäs ja kenties tunnetuin albumi. *Geburt einer Nation* ja *Opus Dei* (tunnetaan myös nimellä *Life is Life*) ovat yhtyeen tunnetuimpia kappaleita. The Great Seal on NSK:n kansallislaulu. Levyn CD-versio sisältää lisäksi neljä kappaletta *[[Krst Pod Triglavom-Baptism|Baptism]]*-albumilta. 

## Kappaleet
# 
# 
# 
# 
# 
# 
# 
# 

CD-versioiden ylimääräiset kappaleet:
#
# 
# 
# 

*Leben heißt Leben* ja *Opus Dei* ovat Laibachin sovituksia Opus-yhtyeen kappaleesta *Life is life*. *Geburt einer Nation* on saksankielinen versio Queen-yhtyeen kappaleesta *[[One Vision]]*. Muut kappaleet ovat Laibachin tekemiä. Kappaleet on nauhoitettu studio Tivolissa marraskuussa 1986 ja miksattu Guerilla Studiossa, Lontoossa joulukuussa 1986. 

## Lähteet
Kit Ahern

**Kathleen "Kit" Ahern** (13. tammikuuta 1915 – 27. joulukuuta 2007) oli irlantilainen poliitikko. Varsinaiselta ammatiltaan hän oli opettaja. 

Ahern syntyi Atheassa, Limerickin kreivikunnassa. Hän oli ehdolla Seanad Éireanniin ensimmäistä kertaa vuonna 1963. Vuonna 1977 hänet valittiin Dáil Éireanniin. 

92-vuotiaaksi elänyt Ahern muistetaan iirin kielen elinikäisenä tukijana. Hän oli jalkapalloilija Eoin Listonin täti.
Wojciech

**Wojciech** on turkulainen vaihtoehtopop-yhtye, joka on julkaissut neljä albumia ja yhden EP:n.

## Albumit ja EP:t
*Ystävät, toverit (2004 Plastic Passion)
*Tähtiöitä-EP (2004 Plastic Passion)
*Ampiainen ompeli (2005 Plastic Passion)
*Sointula (2007 M. Dulor)
*Monstrolento (2009 M. Dulor)

## Aiheesta muualla
*Yhtyeen kotisivu
Kestävä metsänhoito

**Kestävä metsänhoito** ja käyttö tarkoittaa turvattua metsän hyödyntämistä. Metsäammattilaiset ovat perinteisesti tarkoittaneet tällä sitä, että puuta kasvaa  enemmän kuin sitä hakataan ja että hakatut metsät uudistetaan. Suomessa tällaista metsänhoitoa on harjoitettu  jo varsin pitkään ja sitä on säädelty metsälailla ja metsänhoitosuosituksin.  Metsätalous voi olla kestävää puuntuotannon kannalta, mutta samaan aikaan kestämätöntä esimerkiksi biologisen monimuotoisuuden säilymisen näkökulmasta. Nykyään kestävän metsätalouden käsite sisältääkin puunkasvun lisäksi myös ekologisen ja sosiologisen kestävyyden. Ekologinen kestävyys pitää sisällään mm.  biologisen monimuotoisuuden, lajien uhanalaisuuden, ilmastonmuutokseen liittyvä päästöt sekä metsätalouden aiheuttaman ympäristökuormituksen.  Sosiologinen kestävyyteen sisältyvät mm.  virkistyskäyttö, historialliset ja kulttuurilliset arvot, sekä mahdollisuus elantoon. Nykyään käytössä on eurooppalaisen standardin mukaiset kriteerit ja indikaattorit kestävälle metsien hoidolle ja käytölle. Suomessa metsän kasvua seurataan LUKEn tekemillä metsäinventoinneilla. Erimielisyyttä kestävän hakkuun määrästä syntyy, kun muut tekijät mitataan ja määritellään eri tavoin. 

Lähteet
HD 98618

**HD 98618** on 126 valovuoden päässä oleva, hyvin paljon Aurinkoa muistuttava tähti eli niin sanottu Auringon kaksonen. Sitä on tutkinut vuonna 2006 australialainen Jorge Melendez tutkimusryhmineen.

## Katso myös
*Auringon kaksonen
*18 Scorpii
*HD 143436

## Lähteet

## Aiheesta muualla
* Universetoday.com article
* David Darling encyclopedia
* SIMBAD entry
Jetboy

**Jetboy** oli sanfranciscolainen glam rock-, glam metal-, glam punk- ja hard rock -yhtye, joka perustettiin vuonna 1983.

## Historia

Kitaristit Billy Rowe ja Fernie Rod halusivat perustaa yhtyeen, joka olisi heidän esikuviensa Hanoi Rocksin, Girlin ja New York Dollsin mukainen. Basson tuli Todd Crew, rumpuihin Ron Tostenson ja piikkitukkaiseksi laulajaksi tuli Mickey Finn. 

Vuonna 1985 yhtye esiintyi ensi kerran Hollywoodissa ja pian he alkoivat esiintyä Los Angelesin Sunset Stripillä. Vuonna 1986 yhtye allekirjoitti levytyssopimuksen Elektran kanssa. Elektra kuitenkin irtisanoi sopimuksen ennen kuin ainuttakaan julkaisua ehdittiin julkaista.

MCA (Music Corporation of America) otti yhtyeen suojiinsa ja yhtyeen basistiksi tuli entinen Hanoi Rocksin Sam Yaffa. Vain muutama vuoden 1986 kappaleista päätyi debyyttialbumille (muutama päätyi *A Day In the Glamourous Life* -albumille). Samoin yhtyeen suunta muuttui katujen glam punkista enemmän radioystävälliseen poprockiin. Debyyttialbumi *Feel The Shake* nousi Billboard-listalla sijalle 135. 

Pian *Damned Nation* -albumin jälkeen Sam Yaffa lähti yhtyeestä suunnittelemaan Michael Monroen kanssa Jerusalem Slim -yhtyettä. Yaffaa tuli korvaamaan aluksi Charles Norman ja tämän jälkeen Bill Fraenze, joka soittikin kokoelmalevyllä *Make Some More Noise*. *Damned Nationin* huono myynti johti siihen, että MCA irtisanoi sopimuksen. Viimeinen isku oli Tostensonin korvaaminen Rick Davisilla, joka muutti Jetboyn nimeksi Mindzone ja muutti samalla yhtyeen suuntaa enemmän sen hetkisten rock-suuntausten mukaiseksi. Mindzone epäonnistui, mutta sen pohjalta syntyi American Heartbreak -yhtye.

## Albumit
**Feel The Shake* (1988)
**Damned Nation* (1990)
**A Day In The Glamourous Life* (1998)
**Make Some More Noise* (1999)
**Lost & Found* (1999)
**One More For Rock ’n’ Roll!* (2002)
**The Glam Years* (2007)
**Off Your Rocker* (2010)
**Born to Fly* (2019)

## Kokoonpanot

### 1983–1988

*Mickey Finn – laulu
*Fernie Rod – kitara ja taustalaulu
*Billy Rowe – kitara ja taustalaulu
*Todd Crew – bassokitara ja taustalaulu
*Ron Tostenson – rummut ja taustalaulu

### 1988–1990

*Mickey Finn – laulu
*Fernie Rod – kitara ja taustalaulu
*Billy Rowe – kitara ja taustalaulu
*Sam Yaffa – bassokitara ja taustalaulu
*Ron Tostenson – rummut ja taustalaulu
## Lähteet
*  

### Viitteet

## Aiheesta muualla
* American Heartbreak -yhtyeen kotisivut
Lakikorkeus

**Lakikorkeus** () ilmailussa kertoo sen tiheyskorkeuden, jonka lentokone voi saavuttaa tietyissä olosuhteissa.

## Käytännöllinen lakikorkeus
Käytännöllisellä lakikorkeudella tarkoitetaan korkeutta, jolla laipat ja solakot kiinni, kaikkien moottorien käydessä ja tuottaessa suurimman jatkuvan tehon, parhaan nousunopeuden lentonopeudella lentävä lentokone ei nouse enää ylöspäin yli 30&nbsp;m/min eli 0,5&nbsp;m/s.

Kaksimoottorisen lentokoneen käytännöllinen lakikorkeus voidaan määrittää myös toinen moottori sammutettuna ja potkuri lepuutettuna (engl. *one engine inoperative* eli OEI). Tällöin käytännöllinen lakikorkeus on saavutettu, kun lentokone ei nouse enää ylöspäin yli 15&nbsp;m/min.

## Absoluuttinen lakikorkeus
Absoluuttisella lakikorkeudella tarkoitetaan korkeutta, jota korkeammalla lentokone ei voi enää nousta, tai korkeutta, jota korkeammalla matkustamon paineistus ei enää toimi suunnitellulla tavalla. 

Matkustajalentokoneiden absoluuttinen lakikorkeus on noin 12 kilometriä, mutta jotkut yksityissuihkukoneet voivat lentää jopa 15 kilometrin korkeudella. Hävittäjälentokoneilla yli 25&nbsp;kilometrin lakikorkeus ei ole poikkeuksellista.
Jaroslav Špaček

**Jaroslav Špaček** (s. 11. helmikuuta 1974 Rokycany, Tšekkoslovakia) on tšekkiläinen jääkiekkoilija, pelipaikaltaan puolustaja. Hän lopetti pelaajauransa vuonna 2012. 

Špaček pelasi ammattilaisuransa aluksi viisi kautta Tšekin Extraligassa ja yhden Ruotsin Elitserienissä ennen siirtymistä NHL:ään vuonna 1998. Hän oli voittamassa aiemmin tuona vuonna Elitserienin mestaruutta Färjestads BK:ssa. Špaček edusti 13 kautta kestäneellä, kaudella 1998–1999 alkaneella ja kauteen 2011–2012 päättyneellä NHL-urallaan seitsemää eri seuraa ja pelasi yhteensä 880 runkosarja- ja 61 pudotuspeliottelua. Hän oli kerran mukana Stanley Cupin loppuotteluissa, kaudella 2005–2006, jolloin hänen edustamansa Edmonton Oilers hävisi mestaruuden Carolina Hurricanesille. Voitto kyseisestä finaalisarjasta olisi tiennyt Špačekille pääsyä kolmen kullan klubiin.

Špaček voitti Tšekin joukkueessa olympiakultaa Naganossa 1998 ja olympiapronssia Torinossa 2006 sekä maailmanmestaruuden vuosina 1999, 2001 ja 2005. 

## Tilastot

## Lähteet

*  Viitattu 20.11.2012
*  Viitattu 10.12.2011
*  Viitattu 20.11.2012
*
40 Eridani

**40 Eridani** tai **Keid** (, ’kananmuna’) on noin 16,4 valovuoden päässä Maasta sijaitseva kolmoistähti. Tähti sijaitsee Eridanuksen tähdistössä.

A-tähti on oranssi pääsarjan tähti tyyppiä K1V. Se on noin 4 miljardia vuotta vanha. 40 Eridani B on ensimmäinen löydetty valkoinen kääpiö.. 40 Eridani b:n säde on vain 1,40 maan sädettä, lämpötila 16&nbsp;700 K ja kirkkaus vain 1,3% Auringon kirkkaudesta. 40 Eridani C on punainen kääpiö ja flaretähti, jonka muuttujanimi on DY Eridani. Tähtien B ja C radan isoakselin puolikas on 35 AU ja kiertoaika 252 v. Näiden tähtien etäisyys vaihtelee välillä 21–49 AU. Tähdet kiertävät A:ta 400 AU:n eli 83 kaarisekunnin päässä. Kiertoaika on ainakin 7&nbsp;200 vuotta. BC:n radan soikeus on 0,410.

40 Eridanilta ei ole toistaiseksi havaittu eksoplaneettoja.

## Lähteet

## Aiheesta muualla
*Alcyone 40 Eridani
* SolStation entry
*Kaler 40 eridani 
*40 Eridani
*Internet Stellar Database entry
Giuseppe Taddei

**Giuseppe Taddei** (26. kesäkuuta 1916 Genova – 2. kesäkuuta 2010) oli italialainen baritoni.

Taddei syntyi Genovassa ja debytoi Roomassa 20-vuotiaana. Toisen maailmansodan syttyminen kuitenkin keskeytti alkavan uran. Sodan jälkeen hän nousi uudelleen suosioon ja pääsi esiintymään muun muassa Wienin valtionoopperaan sekä New Yorkin Metropolitan-oopperaan.

Taddei tunnettiin muun muassa rooleistaan Giuseppe Verdin ja Giacomo Puccinin oopperoissa, mutta hän tulkitsi myös esimerkiksi Wolfgang Amadeus Mozartia, Richard Wagneria, Gioacchino Rossinia ja Ruggero Leoncavalloa. Hän vetäytyi lavalta vuonna 1974. 

## Lähteet

## Aiheesta muualla
* Giuseppe Taddein muistokirjoitus Helsingin Sanomissa
Mustajalka-albatrossi

**Mustajalka-albatrossi** (*Phoebastria nigripes*) on hyvin tumma pienikokoinen albatrossilaji, joka elää pohjoisella Tyynellämerellä. John James Audubon nimesi lajin vuonna 1839.

## Koko ja ulkonäkö
Linnun pituus on noin 70–80&nbsp;cm, siipien kärkiväli 2,1 metriä ja paino keskimäärin 3,3&nbsp;kg. Koiras on noin 10&nbsp;prosenttia naarasta kookkaampi. Albatrossiksi laji on pienikokoinen. Aikuiset ovat hyvin tummanruskeita, lähes mustia. Valkoista on vain nokan tyvellä ja silmän alapuolella, pyrstön tyvellä ja siipien alapeitinhöyhenissä. Nuoret linnut ovat tummanruskeita ja nokan tyvellä on valkoinen rengas. Kaikissa puvuissa on mustahkot koivet ja nokka. Laji voi elää 40–50-vuotiaaksi.

## Esiintyminen
Mustajalka-albatrossi pesii Tyynen valtameren pohjoispuoliskolla Havaijin luoteisilla saarilla sekä kolmella saarella Japanin ulkovesillä: Senkakulla, Boninilla ja Toroshimassa. Pesimäajan ulkopuolella laji vaeltelee laajasti pohjoisella Tyynellämerellä Kiinan, Alaskan ja Meksikon rajaamalla alueella.

Maailman populaation koko oli 109&nbsp;000 pesivää paria (kaikkiaan 278&nbsp;000 yksilöä) vuonna 2000. Laji on vähenemässä ja se on luokiteltu silmälläpidettäväksi, 2000-luvun alulla jopa erittäin uhanalaiseksi. Suurin uhka on kalastus, joka tappaa vuosittain useita tuhansia yksilöitä.

## Elinympäristö
Pesimäaikana mustajalka-albatrossi asuu karuilla rannoilla, joilta pääosin puuttuu kasvillisuus, hiekkaisilla mailla ja turvesoilla. Pesimäajan ulkopuolella se vaeltelee Tyynellämerellä.

## Lisääntyminen
Laji on sukukypsä 5–6-vuotiaana. Pari muodostaa elinikäisen parisuhteen. Kolmivuotiaat nuoret linnut palaavat merivaellukseltaan syntymäsaarelleen ja kahtena seuraavana kesänä ne rakentelevat harjoituspesiä ja esittävät kosiskelumenoja. Pesä on pelkkä kuoppa hiekassa. Naaras munii yhden munan ja molemmat puolisot hautovat sitä yhteensä noin 65 päivää. Koiras kuitenkin huolehtii haudonnasta pääosan. Emo lämmittää poikasta noin kolme viikkoa. Poikanen on lentokykyinen noin 140 päivän ikäisenä.

## Ravinto
Mustajalka-albatrossi syö kalaa, lentokalojen munia, mustekaloja ja äyriäisiä. Laivoista heitetyt ruoantähteet kelpaavat sille hyvin, ja sitä kutsutaankin ”kelluvaksi porsaaksi”.

## Lähteet
* savethealbatross 

### Viitteet
Ilikeesti kiitää

**Ilikeesti kiitää** on Vesa Kontiaisen ja Kjell Starckin kirjoittama kirja suomalaisesta Popeda-yhtyeestä. Kirja sisältää yhtyeen historian ja täydellisen diskografian vuodesta 1977 vuoteen 2001, sekä fanien, keikkajärjestäjien ja muusikkoystävien kommentteja.

Vuonna 2009 kirjasta julkaistiin uusintapainos, joka käsittelee myös vuodet 2001–2008.

## Lähteet
Blefarospasmi

**Blefarospasmi** on silmäluomen kouristus. Periaatteessa sellaiseksi katsotaan mikä hyvänsä luomen lihasten epänormaali toiminta, kuten elohiiri. Yleensä sillä kuitenkin tarkoitetaan silmänympäryslihasten **benigniä essentielliä blefarospasmia**, joka on luonteeltaan paikallinen dystonia. Sen voi aiheuttaa kofeiini, väsymys tai ärsytys. Oireet yleensä katoavat muutamassa päivässä ilman hoitoa. Joissakin tapauksissa ne kuitenkin saattavat kroonistua ja jäädä pysyviksi.

## Oireet
*Silmälihasten ja silmän ympärillä olevien kasvolihasten epänormaalit, hallitsemattomat liikkeet
*Silmien tavallista runsaampi räpyttely tai silmän tahaton sulkeutuminen, joka kestää pitempään kuin tavallinen, refleksin aiheuttama silmän räpäytys
*Silmien kuivuus
*Herkkyys auringon- ja muulle kirkkaalle valolle

## Syyt
Blefarospasmi näyttää useimmissa tapauksissa kehittyvän spontaanisti. Monet sitä sairastavat ovat aiemmin kärsineet silmien kuivuudesta tai valoherkkyydestä. Blefarospasmi voi aiheutua myös aivojen tyvitumakkeiden epänormaalista toiminnasta. Sillä on havaittu samanaikaista ilmenemistä kseroftalmian ja myös muiden dystonioiden, kuten Meigen syndrooman, kanssa. Jotkin lääkeaineet voivat altistaa blefarospasmille. Sellaisia on muiden muassa Parkinsonin taudin hoitoon käytettävissä lääkkeissä. Harvinaisissa tapauksissa myös aivotärähdyksestä voi seurata blefarospasmi, joka tällöin johtuu takaraivoon kohdistuneen iskun vaikutuksesta tyvitumakkeisiin.

## Hoito
*Lääkehoito: Blefarospasmin hoitaminen lääkkeillä on usein osoittautunut teholtaan epävarmaksi ja vaikutukseltaan lyhyeksi. Sairauden saaminen hallintaan vaatii tavallisesti kärsivällisyyttä sekä potilaalta että lääkäriltä. Joissakin tapauksissa magnesiumkloridin nauttiminen on tehonnut.
*Botuliinipistokset
*Leikkaushoito: Potilaat, jotka eivät ole saaneet apua lääkityksestä eivätkä botuliinipistoksista, voivat joutua turvautumaan leikkaukseen. Paras lopputulos saavutetaan leikkauksella, jossa poistetaan silmäluomen sulkijalihas.
*Aurinkolasit: suojaavat sekä auringonvalolta että muiden katseilta.
*Stressinhallinta- ja tukiryhmät voivat olla avuksi sairaudesta selviämisessä ja osaltaan estää sosiaalista eristymistä.
*Ylimääräisten silmäripsien poistaminen pinseteillä luomen ulkokulmasta saattaa joskus olla avuksi.

## Lähteet
*BEBRF: Benign Essential Blepharospasm Research Foundation
*Blepharospasm Resource Guide (National Eye Institute) 
*Brian D. Loftus, M.D. 
*Blepharospasm, Steen-Hall Eye Institute
Pallivahan kirkko

**Pallivahan kirkko** oli Pallivahan seurakuntakeskuksessa sijaitseva sakraalitila Turussa Kärsämäen kaupunginosassa, valtatie 9:n välittömässä läheisyydessä, Paltantien ja Kaerlantien kulmassa. Se oli toinen Maarian seurakunnan kahdesta kirkosta. Rakennus valmistui vuonna 1968 ja sen on suunnitellut arkkitehti Pekka Pitkänen. Rakennus purettiin vuonna 2025.

Kirkon urut olivat Kangasalan Urkutehtaan rakentamat.

Pohjoismaiden suurimmaksi kasvanut kristillinen nuorisotapahtuma Maata näkyvissä -festarit järjestettiin kolme ensimmäistä kertaa (1985, 1986 ja 1987) Pallivahan seurakuntakeskuksessa.

Seurakuntakeskusta on remontoitu vuodesta 2012 lähtien, mutta kosteusvaurioita oli löytynyt yhä enemmän niin, että rakennus oli käyttökiellossa ja kahden miljoonan euron arvoiseksi arvioidun lisäremontin sijasta alettiin suunnitella rakennuksen purkamista. Purkaminen toteutettiin lopulta vuonna 2025.

## Lähteet

## Aiheesta muualla

*Kirkkoesite (Turun ja Kaarinan seurakuntayhtymä) (PDF) (Internet Archivessa)
Varissuon kirkko

**Varissuon kirkko** on Turussa sijaitseva Turun Katariinanseurakunnan kirkkorakennus. Varissuon seurakuntakeskus valmistui vuonna 1981 ja kellotapuli 1997. Arkkipiispa John Vikström vihki kirkon vuonna 1997. Varissuon kirkon on suunnitellut Arkkitehtitoimisto Laiho, Pulkkinen & Raunio.

Varissuon kirkko on nykyään toinen Turun Katariinanseurakunnan kahdesta kirkosta – toinen on Pyhän Katariinan kirkko.

## Lähteet

## Aiheesta muualla
* Virtuaalikierros Varissuon kirkossa
Mike Spence

**Michael ”Mike” Henderson Spence** (30. joulukuuta 1936 – 7. toukokuuta 1968) oli englantilainen Formula 1 -ajaja. Hän osallistui 36 Grand Prix'iin, joista ensimmäinen oli Britannian GP 1963. Hän saavutti urallaan yhden palkintopallipaikan Meksikon GP:ssä 1965 ja 27 pistettä.Spencen paras aika-ajosijoitus oli kaksi neljättä sijaa Etelä-Afrikan Grand Prix 1965 ja Yhdysvaltain Grand Prix 1965.

Spence kuoli onnettomuudessa Indianapolis 500:n harjoituksissa vuonna 1968, kun hän löi päänsä Lotus 56:n ohjauspyörään.

## Lähteet

## Aiheesta muualla
*http://www.statsf1.com/en/mike-spence.aspx
Jamelão

**José Bispo Clementino dos Santos** eli **Jamelão** (12. toukokuuta 1913 Rio de Janeiro – 14. kesäkuuta 2008 Rio de Janeiro) oli brasilialainen sambalaulaja. 

Jamelão aloitti muusikonuransa soittamalla tamborimia. Hän sai kuitenkin pian suosiota samba-cançãon esittäjänä. Hän esiintyi myös Euroopassa.

Jamelão oli 1940-luvun keskeisiä sambalaulajia. Hän tulkitsi mm. Lupicínio Rodriguesin ja Lúcio Cardimin tuotantoa, mutta tuli tunnetuksi myös omilla kappaleillaan, joita olivat mm. "Deixa Amanhecer", "Um Dia Hás de Pagar" sekä "Ela Me Convidou". Hän oli kuollessaan 95-vuotias.

## Lähteet
Nukari

**Nukari** () on Nurmijärven kunnan koillisosassa kantatien 45 (Tuusulantien) varressa sijaitseva kylä. Sen itäisimmät talot sijaitsevat jo Tuusulan puolella.  Kylän väkiluku on hieman yli 1&nbsp;300 henkeä ja kotitalouksia kylässä on noin 490. Tiiviimmin asutun alueen, Tilastokeskuksen taajama-aluerajauksen mukaisen Nukarin taajaman väkiluku oli 362 vuoden 2018 lopussa.

Nukarin läpi virtaa Vantaanjoki, jossa on kylän kohdalla Nukarinkoski eli Pengerkoski. Koskessa on ollut muun muassa sahatoimintaa ja tukkien uittoa 1900-luvun alkupuolella. Nukarilla on ala-asteen koulu (Nukarin koulu) ja päiväkoti. Koulun lähistöllä sijaitsee vuonna 1873 perustetun Nurmijärven ensimmäisen kansakoulun oloja esittelevä Nukarin koulumuseo, joka on avoinna sovittaessa. Nukarilla ei enää ole yhtään kauppaa tai kioskia, vain yksi huoltoasema. Lähimmät kaupat löytyvät viereisestä Tuusulan Jokelan taajamasta. Vielä 1980-luvulla Nukarilla toimi 2 kyläkauppaa, pankki, posti ja parturi-kampaamo.

## Lähteet

## Aiheesta muualla
*www.nukari.fi

### Kirjallisuutta
*Heikkilä, Leena: *Pengerkosken partaalla. Nukarin tienoon historiaa ja tarinoita.* Nukarin kylätoimikunta, 2008.
Beautiful Disaster

**Beautiful Disaster** on Cheap and Nastyn ensimmäinen albumi, joka julkaistiin 18. maaliskuuta 1991. Albumi julkaistiin Britanniassa ja Japanissa. Levystä julkaistiin oranssi EP *Beautiful Disaster - Full Length Version/T.C.P. - Live / You Can't Put Your Arms Around A Memory - Live / Devil Calling - Live*, maksisingle *Mind Across The Ocean / Midnight Emperor / Queen Bee* ja sininen EP *Beautiful Disaster - 7" edit / Fantasy / Electric Flag / Beautiful Disaster - full length version*.

Levyn kappaleet ovat voimakkaasti Hanoi Rocks -vaikutteisia. Levyn musiikki on tyyliltään hard rockia, glam rockia ja rockabillyäkin. *[[Helsingin Sanomat]]* kuvaili albumin olevan "arkista ja sympaattista post-Hanoita. Amerikkalaisten apinoijien ja Quireboysin kaltaisten brittibändien rinnalla Suomen miehet ovat cooleja ja kokeneita".

## Kappaleet

#Midnight Emperor
#Moonlight
#Beautiful Disaster
#Queen Bee
#Sweet Love
#Body Electric
#Stateline
#Live in a Lie
#Retribution
#Shot Down
#Break for the Border

## Kokoonpano
* Nasty Suicide – laulu, sähkökitara
* Timo Caltio – sähkökitara
* Alvin Gibbs – bassokitara
* Les Riggs – rummut

## Aiheesta muualla
*Albumin arvostelu 21. huhtikuuta 2007 

## Viitteet
Qwenselin talo

**Qwenselin talo (Qwenselska huset)** on Turun vanhin puutalo. Vanha porvariskoti sijaitsee Aurajoen rannalla Turun keskustassa. Se rakennettiin noin vuonna 1700 vuoden 1652 asemakaavassa aatelistolle varatulle alueelle. Talo oli Wilhelm Johan Qwenselin koti.  Qwensel oli hovioikeudenasessori.

Rakennuksen yhteydessä sijaitsee useita piharakennuksia.

Qwenselin talossa toimii nykyisin Apteekkimuseo ja kahvila.

## Lähteet

## Aiheesta muualla
*Tietoa Qwenselin talosta ja Apteekkimuseosta Turun kaupungin sivulla
Jyoti Basu

**Jyoti Basu** (bengaliksi **জ্যোতি বসু**, 8. heinäkuuta 1914 – 17. tammikuuta 2010) oli intialainen poliitikko, joka toimi Länsi-Bengalin pääministerinä vuosina 1977–2000. Hän kuului Intian marxilaisen kommunistisen puolueen politbyroon jäseniin. Basu syntyi Kalkutassa varakkaan tohtorin pojaksi. Hän kuoli intialaisessa sairaalassa 17. tammikuuta 2010.

## Lähteet
Lindy Boggs

**Marie Corinne Morrison Claiborne Boggs** eli **Lindy Boggs** (13. maaliskuuta 1916 Pointe Coupee Parish, Louisiana – 27. heinäkuuta 2013 Chevy Chase, Maryland) oli yhdysvaltalainen poliitikko ja diplomaatti. Hänen miehensä oli poliitikko Hale Boggs, joka katosi Alaskassa vuonna 1972.

Boggs istui vuosina 1973–1991 Yhdysvaltain edustajainhuoneessa Louisianan 2. vaalipiiristä. Hän toimi vuosina 1997–2001 Bill Clintonin nimittämänä Yhdysvaltain suurlähettiläänä Vatikaanivaltioon.

Boggsin talo kärsi vahinkoja Hurrikaani Katrinan iskettyä New Orleansiin vuonna 2005. Hänelle myönnettiin vuonna 2006 Congressional Distinguished Service Award.

## Lähteet
Harry F. Byrd, Jr.

**Harry Flood Byrd, Jr.** (20. joulukuuta 1914 – 30. heinäkuuta 2013) oli yhdysvaltalainen poliitikko. Hän syntyi Virginiassa ja kuului Yhdysvaltain senaattiin vuosina 1965–1983.

Byrd aloitti Yhdysvaltain demokraattisessa puolueessa, mutta oli vuodesta 1970 lähtien sitoutumaton. Richmondissa sijaitsee hänen mukaansa nimetty Harry Flood Byrd Middle School.

## Lähteet

## Aiheesta muualla
* Harry F. Byrd, Jr. Nndb.com-sivustolla.
Acorn (yhtye)

**Acorn** oli suomalainen akustinen popyhtye, jonka Antti Vuorenmaa ja Christa Renwall perustivat vuonna 2005. Acorn yhdisti folkin, bluegrassin ja akustisen kantrin sävyjä popmusiikkiin. Yhtye julkaisi ensimmäisen EP:nsä "The first songs" vuonna 2006. 

Acornilta on ilmestynyt kolme pitkäsoittoa: "The first album"  (Hilland Records 2007) ja "Here & there & back" (Hilland Records 2008) sekä suomenkielinen "Kaivonkatsoja" (Hilland Records 2010).

## Diskografia

### Albumit

* "The First Album", Hilland Records. (2007)
* "Here&there&back", Hilland Records. (2008)
* "Kaivonkatsoja", Hilland Records. (2010)

### EP:t ja singlet

* "The first songs" (EP). Hilland Records. (2006)
* "Speechless" CDS (single), Hilland Records. (2007)
* "Sad but true" CDS (single), Hilland Records. (2007)
* "Responsibility" CDS (single), Hilland Records. (2008)
* "In the city" CDS (single), Hilland Records. (2008)
* Christa Renwall & Acorn: "Suuri valo" CDS (radiopromo), Hilland Records. (2008)

## Kokoonpano
* Christa Renwall,(laulu)
* Antti Vuorenmaa,(kitara, harppukitara, dobro, laulu)
* Heikki Laine,(basso, kontrabasso)
* Saku Mattila,(kitara), 2006-
* Kukka Lehto,(viulu), 2006-

* Aiemmat jäsenet ja vierailevat muusikot:
** Jaakko Murros, (kitara), 2005-2006.
** Olli Haavisto, (pedal steel), levyllä "The first Album".
** Mikko Kaakkuriniemi, (lyömäsoittimet), levyillä "Here&there&back" ja "The first Album".
** Lily Neill, (irish harp), levyllä "Here&there&back".
** Tauri Oksala, (banjo), levyllä "Here&there&back".
** Sara Puljula, (kontrabasso), levyllä "Here&there&back".

## Aiheesta muualla
* MySpace.com: Acorn
* MySpace.com: Acorn(suomenkielinen)
Jääkiekon maailmanmestaruuskilpailut 1994

**Jääkiekon maailmanmestaruuskilpailut 1994** olivat 58. maailmanmestaruuskilpailut. Ne pelattiin Italiassa; Bolzanon, Canazein ja Milanon kaupungeissa. Maailmanmestaruuden vei Kanada, joka voitti tasaisessa loppuottelussa Suomen rangaistuslaukauskilpailussa maalein 2–1 (3–2 rl.). Pronssia voitti Ruotsi, joka päihitti pronssiottelussa Yhdysvallat. 

## Suomi turnauksessa
Suomi pelasi vuoden 1994 kisoissa kahdeksan ottelua, ja eriä se pelasi loppuottelun jatkoerä mukaan laskien yhteensä 25. Ainoa erätappio joukkueelle tuli alkusarjassa Tšekkiä vastaan. Välierässä Suomi voitti Yhdysvallat ylivoimaisesti lukemin 8–0.

Suomi pelasi Milanossa loppuottelussa Kanadaa vastaan. Kanadan joukkueessa pelasivat muun muassa Rob Blake, Paul Kariya, Luc Robitaille, Joe Sakic ja Brendan Shanahan. Ottelu lähti kääntymään lopulta Kanadan eduksi tuomarivirheen takia. Leijonat johti Esa Keskisen kolmannessa erässä tekemällä maalilla 1–0, jonka hän teki Mikko Mäkelän syötöstä. Kanada nousi tasoihin vajaat viisi minuuttia ennen erän loppua, kun Rod Brind’Amour kaatoi Jari Kurrin sääntöjen vastaisesti ja Brind'Amour pääsi etulyöntiasemassa tekemään maalin ohi maalivahti Jarmo Myllyksen. Näin varsinainen peliaika päättyi lukemissa 1–1 ja jatkoerä jäi maalittomaksi. Lopulta Kanada voitti Suomen rangaistuslaukauskilpailussa.

## Joukkueet

**Lohko A**
*  
*  
*  
*  
*  
*  

**Lohko B**
*  
*  
*  
*  
*  
*  

## Alkulohkot

### Lohko A

### Lohko B

## Ottelu säilymisestä A-sarjassa

## Pudotuspelit

Ottelujen alkamisajat ovat paikallisia aikoja. 
### Puolivälierät

### Välierät

### Pronssiottelu

### Loppuottelu

## Lopputulokset

## Mitalistijoukkueiden pelaajat

Lähde:

## Palkinnot

### IIHF:n valitsemat turnauksen parhaat pelaajat
***Paras maalivahti:**  Bill Ranford
***Paras puolustaja:**  Magnus Svensson
***Paras hyökkääjä**  Paul Kariya

### Median valitsema tähtijoukkue
***Maalivahti:**  Bill Ranford
***Puolustajat:**  Magnus Svensson,  Timo Jutila
***Hyökkääjät:**  Paul Kariya,  Saku Koivu,  Jari Kurri

## Turnauksen pistepörssi
O = Ottelut; M = Maalit; S = Syötöt; P = Pisteet
Lähde:

## B-sarja

B-sarja kiekkoiltiin Tanskan Kööpenhaminassa.

Sveitsi nousi A-sarjaan. Kiina putosi C-sarjaan.

### B-sarjan pistepörssi
O = Ottelut; M = Maalit; S = Syötöt; P = Pisteet

## C-sarja

C1-sarja pelattiin Slovakiassa 18.–27. maaliskuuta.

Pohjois-Korea ei osallistunut.
Slovakia nousi B-sarjaan.

## C2-sarja
C2-sarja pelattiin Espanjassa 13.–19. maaliskuuta. Sarjaan järjestettiin karsinta marraskuussa 1993. Niissä Viro voitti Liettuan maalein 8–3 kotonaan ja lukemin 8–1 vieraissa ja Kroatia voitti Turkin kahdesti kotonaan maalein 34–1 ja lukemin 24–0.

Viro nousi C1-sarjaan.

## Katso myös
* Jääkiekko talviolympialaisissa 1994
* Suomen joukkue jääkiekon maailmanmestaruuskilpailuissa 1994

## Lähteet
* SFRp's hockey archive  
* Hockeyarchives - Championnats du monde 1994 
* Passionhockey - Championnats du monde 1994 
* http://avlh.sweb.cz/MS-1994.pdf  

### Viitteet

## Aiheesta muualla
* YLE Elävä arkisto: Milanon raskas rankkarihäviö 1994
Fumaarihappo

**Fumaarihappo** on orgaaninen yhdiste (dikarboksyylihappo), joka on normaaliolosuhteissa olomuodoltaan kiinteää, hajutonta, väritöntä ja kiteistä jauhetta. Sen kemiallinen kaava on C4H4O4 ja rakennekaava HOOCCH=CHCOOH. Fumaarihaposta käytetään myös nimityksiä *trans-1,2-etyleenidikarboksyylihappo*, *allomaleiinihappo*, *boletikhappo* ja *(E)-2-buteenidihappo*.

Fumaarihapon moolimassa on 116,1&nbsp;g/mol, sulamispiste 287&nbsp;°C ja se sublimoituu hajoamatta > 200&nbsp;°C:ssa. Aineen tiheys on 1,63&nbsp;g/cm3, leimahduspiste noin 280&nbsp;°C, itsesyttymislämpötila 740&nbsp;°C (jauhe) ja CAS-numero 110-17-8. Fumaarihapon liukoisuus veteen (25&nbsp;°C) on 0,63&nbsp;g/100 ml. Aine liukenee myös etanoliin ja asetoniin sekä niukasti dietyylieetteriin ja kloroformiin.

Fumaarihappo muodostaa palaessaan ärsyttäviä huuruja, jotka sisältävät muun muassa maleiinianhydridiä (C4H2O3, CAS-numero 108-31-6), hiilimonoksidia ja hiilidioksidia. 

1,2-etyleenidikarboksyylihapon cis-trans-isomeriassa fumaarihappo on molekyylin trans-isomeeri ja maleiinihappo vastaavan molekyylin cis-isomeeri. Nämä aineet ovat yksinkertaisimpia tyydyttymättömiä dikarboksyylihappoja.

Fumaarihappoa käytetään elintarviketeollisuudessa happamuudensäätöaineena (E-koodi E 297), antioksidanttina  ja aromina. Sitä esiintyy luontaisesti, mutta voidaan myös valmistaa kemiallisesti.

Fumaarihapon ionimuoto ja suolat ovat fumaraatteja, jotka osallistuvat esimerkiksi soluaineenvaihdunnan sitruunahappokiertoon.

## Ympäristö- ja terveysvaikutukset

Lyhytaikainen altistuminen aineelle aiheuttaa silmien ja hengitysteiden ärsytystä. Toistuva altistus voi ärsyttää ihoa.

Fumaarihappoa ei luokitella ympäristölle vaaralliseksi eikä sitä ole todettu kertyvän ravintoverkkoon.

## Lähteet

## Aiheesta muualla

*
*PubChem: Fumaric acid 
*Human Metabolome Database: Fumaric acid 
*Food Component Database (FooDB): Fumarate 
*DrugBank: Fumaric Acid 
*Toxin and Toxin Target Database (T3DB): Fumaric acid 
*ChemBlink: Fumaric acid 
*Kyoto Encyclopedia of Genes and Genomes (KEGG): Fumaric acid 
*Liber Herbarum II: Fumaarihappoa sisältäviä kasveja
*Dr. Duke's Phytochemical and Ethnobotanical Databases: Fumaric-acid 
*PheroBase: Semiochemical - fumaric acid
Cheap And Nasty

**Cheap And Nasty** oli vuosina 1990–1994 toiminut entisen Hanoi Rocks -kitaristi Nasty Suiciden persoonaan nojannut glam rock-, glam punk- ja hard rock -yhtye. Cheap And Nasty on menestynein Hanoi Rocksin hajoamisen jälkeen tämän jäsenten perustamista yhtyeistä Demolition 23:n ja Cherry Bombzin rinnalla.  

## Historia

The Suicide Twinsin hajottua Nasty Suicide teki yhteistyötä vuosina 1987–1988 René Bergin kanssa nimillä West End Central ja Soho Vultures, jotka jäivät demotason keikkayhtyeiksi. Talvella 1989 Michael Monroe kutsui Nasty Suiciden työstämään albumiaan *[[Not Fakin' It]]* New Yorkiin. Albumin jälkeen Suicide matkusti kesäksi Suomeen, josta siirtyi Los Angelesiin, joka oli Hanoi Rocksin, Guns N' Rosesin ja Mötley Crüen ansiosta noussut sleaze rockin ja glam rockin keskukseksi. Los Angelesissa hän tapasi soittamisen jättäneen kitaristin Timo Kaltion, jolle hän ilmoitti tämän liittyvän yhtyeeseensä. Samoin hän tapasi hajonneen The Unforgiven -yhtyeen basistiin Mike Finnin ja rumpali Les Riggsin. Suicide kokosi oman persoonansa ympärille yhtyeen, jossa hän oli laulaja ja kappaleiden pääasiallinen tekijä. Yhtye piti majapaikkanaan Silver Laken meksikolaisaluetta eteläisessä Los Angelesissa. Ensimmäinen kokoonpano ehti tehdä muutamia keikkoja Kaliforniassa.

Yhtyeellä oli kuitenkin uusi kokoonpano jo 1990. Viranomaisille selvisi, ettei Nasty Suicidella ollut maassa työlupaa. Suicide karkotettiin maasta Lontooseen, jonne Kaltio ja Riggs kuitenkin seurasivat perässä. Mike Finn ei kuitenkaan päässyt lähtemään ja Finnin tilalle otettiin UK Subsin Alvin Gibbs. Näin ollen hyvin alkanut Cheap And Nasty pelastui. Britanniassa yhtye sai lehdissä hyviä arvosteluita ja yhtyeen uusi kokoonpano oli vakaa sekä toimiva. 18. maaliskuuta 1991 ilmestyi ensimmäinen albumi *[[Beautiful Disaster]]*.

Cheap And Nasty kierteli ympäri Eurooppaa ja Japania. Japanin pääkaupunkiin, Tokioon, Suicide muutti talvella 1994 uuden vaimonsa, suomalaisen Tina Finnin, perässä. Finniin hän oli tutustunut Tokiossa tämän toimiessa Cheap And Nastyn Japanin-kiertueen promoottorina. 21. huhtikuuta Cheap And Nastyn toinen levy *[[Cool Talk Injection]]* julkaistiin vain Japanissa. Albumin ilmestymisen jälkeen Nasty Suicide ilmoitti eroavansa yhtyeestä. Michael Monroe tarvitsi kitaristia Demolition 23 -yhtyeeseensä, koska Jay Hening ei päässyt Euroopan ja Japanin kiertueille passiongelmien takia. 12. elokuuta 1994 Tavastian keikan jälkeen Nasty Suicide ilmoitti olevansa yhtyeen virallinen jäsen. Demolition 23. toimi maaliskuuhun 1995 asti, jolloin Suicide ilmoitti aloittavansa opiskelut ja lopettavansa muusikkoelämän.

## Kokoonpanot

### 1990
*Nasty Suicide – laulu, sähkökitara
*Timo Kaltio – sähkökitara
*Mike Finn – basso
*Les Riggs – rummut 

### 1990–1994
*Nasty Suicide – laulu, sähkökitara
*Timo Kaltio – sähkökitara
*Alvin Gibbs – basso
*Les Riggs – rummut

## Diskografia
**[[Beautiful Disaster]]* (1991)
**[[Cool Talk Injection]]* (1994)

## Aiheesta muualla
* 
* Yle/Elävä arkisto Cheap And Nasty Provinssirock 1991